ما منگشین

ما مِنگشین () ایک چینی صوفی عالم تھے جنہوں نے چین میں سلسلہ جہریہ (سلسلہ نقشبندیہ) کی بنیاد رکھی۔

نام 
ما منگشین کا عربی نام ابراہیم تھا۔ عرب سے چین واپس آنے کے بعد انہوں نے خود کو عزیز کہلوانا شروع کر دیا تھا۔

انہیں محمد امین () بھی کہا جاتا تھا۔ جہریہ کے پیروکار انہیں بعض اوقات وقایت اللہ (عربی: وقاية الله) کے نام سے یاد کرتے ہیں۔

سوانح 
ان کا تعلق گانسو کے چینی بولنے والے مسلمان خاندان سے تھا۔ ما منگ شین نے مکہ مکرمہ اور یمن میں سولہ برس رہ کر تعلیم حاصل کی۔ وہ نقشبندی صوفی استاد عبد الخالق کے شاگرد تھے۔ عبد الخالق، الزین بن محمد عبد الباقی المزجاجی (زبید، یمن کے قریب مزجاجا) کے بیٹے تھے۔ الزین نے مدینہ میں مشہور کرد عالم ابراہیم بن حسن الکورانی (1616ء–1690ء) سے تعلیم کی تھی، جو آہستہ کی بجائے بلند آواز سے ذکر (ذکر بالجبر) کرنے کے قائل تھے۔

سنہ 1761ء میں چین واپس آنے کے بعد ما منگ شین نے جہریہ () سلسلے کی بنیادی رکھی، جو چین میں ما لائی چی کے خفیہ سلسلے کے بعد دوسرا نقشبندی سلسلہ ہے۔ خفیہ صوفیوں کے ”آہستہ“ ذکر (ذکر بالسر) کرنے کی مذمت میں اور الکورانی کی تعلیمات پر عمل کرتے ہوئے جہریہ کے پیروکار با آواز بلند ذکر کرتے ہیں۔ اس مکتب فکر کا نام بھی اسی لیے جہریہ (عربی: جہر یعنی با آواز بلند) ہے۔

ابتدائی 1780ء کی دہائی میں ما مِنگ شین کا سلسلہ جہریہ، گانسو (اس زمانے میں آج کا چنگھائی اور نینگشیا اس کا حصہ تھا) کے صوبے بھر میں زیادہ تر پھیل گیا۔ دونوں سلاسل کے پیروکاروں کے درمیان مناظرے ہوتے رہے، جو اکثر تنازعات اور کشیدگیوں کا باعث بنتے تھے۔

جہریہ بغاوت (جہریہ سلسلے اور چنگ خاندان کے حمایت یافتہ خفیہ سلسلے کے مابین جھڑپ) کے دوران جب ما منگ شین لانژو میں گرفتار تھے، تو ان کے حمایتی شہر کے دیواروں پر چڑھ گئے۔ چاروں جانب سے پھنسے ہوئے عہدے داروں نے باغیوں کو ہتھکڑیوں میں ما منگ شین کو دکھایا۔ خوف زدہ عہدے دار ما منگ شین کو دیوار سے نیچے لائے اور اسی وقت سر قلم کر دیا۔

حوالہ جات 

1719ء کی پیدائشیں
1781ء کی وفیات
اٹھارہویں صدی کی چینی شخصیات
چینی صوفیا
سلسلہ نقشبندیہ
حوئی قوم